สอดส่อง 13-15 เม.ย. ทำผิดถูกดำเนินคดี
นายอิทธิพล คุณปลื้ม รมว.วัฒนธรรม (วธ.) เปิดเผยว่า ตนขอย้ำถึงแนวทางการปฏิบัติเกี่ยวกับเทศกาลประเพณีสงกรานต์ ในช่วงการแพร่ระบาดของโรคติดเชื้อไวรัสโควิด-19 โดยให้งดเว้นการจัดงานสงกรานต์ในทุกระดับ งดเว้น การเดินทางกลับภูมิลำเนา งดเว้นการรดน้ำญาติผู้ใหญ่ งดการเข้าร่วมกิจกรรมที่มีการรวมตัวกัน หรือเดินทางไปในพื้นที่เสี่ยงต่อการแพร่ระบาดของโรคพร้อมให้สรงน้ำพระพุทธรูปที่บ้าน การแสดงความกตัญญูต่อพ่อแม่ และญาติผู้ใหญ่ที่อาศัยอยู่บ้านเดียวกัน ใช้วิธีการกราบไหว้และขอพร โดยเว้นระยะห่างระหว่างบุคคล 1-2 เมตร หรือให้สื่อสารผ่านช่องทางโทรศัพท์หรือสื่อออนไลน์ โดย วธ.ขอความร่วมมือประชาชนให้ปฏิบัติอย่างเคร่งครัด ตั้งแต่วันที่ 13-15 เม.ย.นี้รมว.วธ.กล่าวต่อว่า นอกจากนี้ ได้กำชับให้ทุกพื้นที่สอดส่อง ดูแลประชาชนและแจ้งเบาะแสการทำความผิดหรือฝ่าฝืน พ.ร.ก.ฉุกเฉิน หรือ มาตรการที่จังหวัดต่างๆประกาศห้าม ในช่วงนี้ ทั้งการจัดกิจกรรมการรวมกลุ่มมั่วสุม การขายเครื่องดื่มแอลกอฮอล์ โดยสามารถแจ้งไปยังผู้นำชุมชน เจ้าหน้าที่ตำรวจ หรือสายด่วนวัฒนธรรม 1765 ซึ่งจะมีการประสานงานไปยังหน่วยงานต่างๆ เพื่อดำเนินการตามกฎหมายอย่างเร่งด่วน.
ย้ำถึงแนวทางการปฏิบัติเกี่ยวกับเทศกาลประเพณีสงกรานต์ ในช่วงการแพร่ระบาดของโรคติดเชื้อไวรัสโควิด-19 โดยให้งดเว้นการจัดงานสงกรานต์ในทุกระดับ งดเว้น การเดินทางกลับภูมิลำเนา งดเว้นการรดน้ำ
เทศกาลสงกรานต์,สงกรานต์ 2563,เลื่อนวันหยุดสงกรานต์,งดเล่นน้ำสงกรานต์,โควิด-19,งดกิจกรรมสงกรานต์,ข่าววันนี้,ข่าวทั่วไป